fi en en fi fi en fi fi fi fi fi fi fi es fi fi id fi fi fi ru hbs_lat fi en en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi
Yhteenvetoa huikean hienosta OppilasAgentti vuodesta - OppilasAgentti.fi
Riikkam · joulu 7, 2016 ·
Joulun aika lähenee ja syyslukukauden viimeiset kouluviikot ovat edessä. Nyt onkin hyvä tehdä katsaus OppilasAgentti toimintaan, missä mennään ja mitä kaikkea olemmekaan saaneet aikaan tänä vuonna! OppilasAgentti -toiminnan tavoitteena on ollut tiedottaa valtakunnallisesti OppilasAgentti -toiminnasta ja auttaa uusia kouluja käynnistämään toimintaa omassa koulussaan sekä tukea olemassa olevaa OppilasAgentti -toimintaa kouluttamalla ja tuottamalla yhteisöllisesti kaikille hyödyllisiä materiaaleja.
Kaikkialla on OppilasAgentti -toiminta otettu innostuneena vastaan ja kiinnostus toimintaa kohtaan on ollut suurta. Uuden OPS:n mukainen ajatus oppilaiden innostuksen ja osaamisen hyödyntämisestä ja jokaisen koulun mahdollisuus räätälöidä oma tapansa toteuttaa toimintaa, on ollut saanut opettajat innostumaan ja koulut liittymään mukaan verkostoon. Laajan verkoston hyödyntäminen tiedon ja kokemusten jakamisessa, koulutusten järjestämisessä verkossa sekä materiaalien työstämisessä yhteiseen käyttöön on ollut tärkeää. Toimintaa on ollut kehittämässä monia eri toimijoita, osa aivan alusta saakka ja osa liittynyt mukaan myöhemmin. Meidät taustalla toimintaa kehittävien henkilöiden esittelyt löydät täältä. Tämän verkoston toimintaa tulemme jatkossa kehittämään aivan uudella tavalla.
OppilasAgentti -toiminta käynnistyi  todella upealla tavalla Otavan Opiston lukion opettajien OPS -hautomossa.  Oppilasagenttien työpajoissa tutustuttiin Kahoot- ja Socrative -palveluihin sekä Instagram ja Snapchat some-sovelluksiin.  OppilasAgentit oppivat itsekin iltapäivän aikana paljon sellaista, jota eivät koulussa voisi muuten oppia. Lue lisää Timo Järvenpään kirjoittamasta blogista.
OppilasAgentit olivat esillä myös IlonaIT:n seminaarin yhteydessä BETT -messuilla. Piikkön yhtenäiskoulun OppilasAgentit Kaarinasta hurmasivat seminaariyleisön kokonaan. Agentit esittelivät toimintaansa koulussa ja valloittava Saga -Agentti vielä lopuksi vastaili yleisön kysymyksiin. Sagan ajatuksia matkasta voit käydä lukemassa Sagan kirjoittamasta blogista.
Taustajoukkoihin saatiin täydennystä ErikoisAgentti Joni Selänteestä. Joni tehtäviin kuului toisten agenttien kouluttaminen sekä hyödyllisen materiaalien tuottaminen OppilasAgenteille.
KUUMA –kuntien OppilasAgentit kävivät Helsingin Yliopiston Mediapolku –kurssilla mediakasvatuksen opiskelijoiden opissa. Mediapolku on yhteistyöprojekti, jossa yliopisto-opiskelijat ohjaavat kuumakuntalaisia oppilasagentteja tieto- ja viestintätekniikan hyödyntämistä opettavissa projekteissa. Lue lisää Antti Sankalan kirjoittamasta blogista.
Hämeenkylän koulun kaksi OppilasAgenttia osallistuivat SITRA:n #koulutuskeskiviikko tapahtumaan. OppilasAgentit haluavat osallistua innokkaasti TVT:n opetusmahdollisuuksien kehittämiseen ja olivat paikalla etsimässä koulutustilaisuudessa uusia ideoita TVT:n hyödyntämiseen. Minecraftin hyödyntäminen opetuksessa kolahti agentteihin kovaa. Lue lisää Timo Järvenpäään kirjoittamasta blogista.
Webinaari: Helmikuussa pidettiin myös yleinen kaikille avoin OppilasAgentti -toiminnan esittely.
Hämeenkylän OppilasAgentit pitivät Sphero -älypallo koulutuksen verkossa. Webinaari herätti kivasti kiinnostusta. Uuden opetussuunnitelman myötä koulut ovat alkaneet ottaa koodausta ja robotiikkaa haltuun. Käy lukemassa TimoJärvenpään blogi.
Vuorenmäen oppilasAgentit esittelevät toimintaa Yle Puoli Seitsemän -ohjelmassa. Katso ohjelma täältä (n. 15 min kohdalta)
Huhtikuu oli todella vilkas kuukausi. Monessa ehdittiin olla mukana.
Hämeenkylän koulun OppilasAgentit olivat esittäneet toiveen päästä tutustumaan peliohjelmointiyritykseen. Huhtikuun alussa Timo -opettaja järjesti agenteille vierailun Sulake -yritykseen. Lue lisää vierailusta täältä.
ITK-päivillä OppilasAgentti toimintaa esittelivät Kuuma kuntien Antti Sankala ja Harri Luttinen. Huone oli aivan tupaten täynnä kiinnostuneita kuulijoita ja kysymyksiä riitti esittelijöille. Harrin irjoittamasta blogista löytyy lisää tietoa esityksestä.
Nykyään opintovapaalla oleva OppilasAgentti -toiminnan aktiivinen kehittäjä Sami Löfgren vei Vuorenmäen koulun OppilasAgentit täydennyskoulutukseenAalto -yliopistolle. Agentit saivat tutustua Arduino -ohjelmointiin ja tutustua ääniteknologian laboratoihin sekä mobiilisovelluksien kehittämiseen. Lue lisää Samin kirjoittamasta blogista.
Hämeenkylän koulun OppilasAgentit kävivät pitämässä pelipajan Vantaan kuntoutus- ja arviointikeskus Kuuselassa. Katso video
OppilasAgentti toiminta oli esittelywebinaarien myötä herättynyt kiinnostusta myös toisen asteen koulutuksen opettajissa. Samantapaista toimintaa kuin agenttitoiminta oli jo kehitetty mm. Seinäjoella digitutor -toiminnassa. Myös Ypäjän Hevosopisto ilmaisi kiinnostuksensa kehittää toimintaa jossa opiskelijoiden osaamista  voidaan hyödyntää ammatillisessa koulutuksessa. Oli siis luonnollista laajentaa toimintaa ammatillisen koulutuksen puolelle tukemaan toisen asteen opiskelijoita sekä opettajia. Näin yntyi DigiTutor -toiminta OppilasAgentti -toiminnan rinnalle.
Webinaari: DigiTutor toiminnan esittelyä yhteistyössä Seinäjoen digitutorien kanssa.
Uusi ErikoisAgentti Veera Melvasalo aloittaa Jonin keskittyessä enemmän koulunkäyntiin.
Webinaari: Koodausta Hopscotchilla ja iPadilla ErikoisAgentti Veeran ohjaamana
Webinaari: DigiTutor toiminnan esittelyä yhteistyössä Seinäjoen digitutorien kanssa.
Kirkkonummen Vuorenmäen ja Vantaan Hämeenkylän agentit häikäisivät jälleen osaamisellaan NetForumin OppilasAgenttipaneelissa yhdessä Antti Sankalan, Harri Luttisen sekä Timo Järvenpään kanssa. Lue Venlan bloggaus aiheesta Kodin kuvalehdestä.
ET-lehti kirjoitti ikäihmisten digitaalisesta pelaamisesta ja jutussa kerrottiin myös OppilasAgenttien toiminnasta.
Vantaan Hämeenkylän OppilasAgentit järjestivät kaksi pelipajaa Pähkinärinteen senioritalossa. Vantaan asukaslehden toimittaja sekä MTV uutiset olivat paikalla. Katso uutinen täältä ja lue artikkeli täältä. SuperAgentti Riikan blogista löydät myös lisää tietoa aiheesta. LähiVerkon tekemä video pelipajasta.
Verkkokoulutus OppilasAgentti -toiminnan käynnistämiseksi Salossa. Tervetuloa mukaan Salo ja Uskelan koulu!
IlonaIT:n ErikoisAgentti Risto Korhonen esittelemässä OppilasAgentti-toimintaa Konneveden Löytöretki-seminaarissa.
Vantaan asukaslehdessä juttu OppilasAgenttien pelitapahtumista. Lue juttu täältä (s.12).
Vuorenmäen koulun Oppilasagentit kävivät kertomassa agenttitoiminnasta Leppävaarassa Keskuspuiston ammattiopistolla.
SuperAgentti Riikka kävi kouluttamassa Kangasalalla Pikkolan yläasteella ja Suoraman ala-asteella  OppilasAgentteja. Nyt on Kangasalalla käynnistynyt toiminta! Tervetuloa mukaan!
@kOulu opettajien täydennyskoulustuksen yhteydessä SuperAgentti Riikka kävi kouluttamassa Oulun innostuneita opettajia ja piti avointa kaksi työpajaa OppilasAgentti -toiminnasta. Oulussa käynnistyy siis käynnistyy useammassa koulussa OppilasAgentti -toiminta ensi vuoden aikana. Tervetuloa mukaan myös Oulu!
Webinaari: 7.12 klo 13-13.30  yleinen kaikille avoin OppilasAgentti -toiminnan esittely
Webinaari: 8.12 klo 9.00 .9.45 Scratch ohjelmoinnin perusteet
Työntäyteinen, mutta upea toimintavuosi takana. OppilasAgentti toiminta on käynnistynyt monessa uudessa koulussa. Lisäksi OppilasAgentti toiminta on huomioitu mediassa laajasti. OppilasAgentit ovat olleet haluttuja esiintyjiä opetukseen liittyvissä tapahtumissa. Hyvä OppilasAgentit! Lämmin kiitos OppilasAgenttien lisäksi myös kaikille toiminnasta vastaaville OpettajaAgenteille! Iso kiitos myös IlonaIT:lle joka on mahdollistanut OppilasAgentti toiminnan manageroinnin, ilman sitä panosta ei toiminta olisi ollut mahdollista tässä laajuudessa.
Ensi vuosi tuo varmasti mukanaan uusia mahdollisuuksia ja haasteita, joihin voimme tyytyväisinä mutta edelleen innokkaina lähteä vastaamaan. Paljon on vielä tehtävää ja kehitettävää, eli töitä riittää. Jotain uutta ja mielenkiintoista saattaa olla tulossa jo hyvinkin pian!
© Copyright Oppilasagentti.fi · Kotisivujen suunnittelu Mainostoimisto JuuriMedia